પુસ્તકો વાંચવાની પણ ઉંમર હોય છે. નાનાં બાળકો કે યુવાનો માટે ગીતા પાઠ ફરજિયાત બનાવનાર ફાંસીના માંચડે ચડવાલાયક છે. ચાલીસ વરસથી નીચેનો સામાન્ય માનવી ગીતા કે બાઇબલ કે કુરાન વાંચે તેમાંથી કશું સમજવાનો નથી. જીવતરના અનુભવ વગરનું વાંચન સમય અને શક્તિનો નર્યો બગાડ છે. ઘરમાં મોટીમસ લાઇબ્રેરી વસાવનાર માણસ શ્રીમંત હોઇ શકે છે પણ તે સમજદાર જ હોય તેવું માની લેવાની જરૂર નથી. પુસ્તકો મિત્ર અને શત્રુ બંનેની ગરજ સારે છે અને તેથી તેમની પસંદગીમાં અતિશય કાળજી રાખવી ઘટે છે.